Kræst! Svo var engin útsending!

Mogginn búinn að taka viðtal, allar konurnar búnar að blogga - ég líka auðvitað - um nýja þáttinn minn. Mamma og Jón föðurbróðir (bæði 82ja) búin að hringja og fá greinargóðar upplýsingar um það hvernig þau næðu stöðinni - og hvað svo? Þeir sem römbuðu með einbeittum vilja á rás 20 á myndlykli Digital Ísland klukkan níu í kvöld (og það voru allmargir miðað við hringingarnar sem ég fékk), fengu þessi skilaboð á skjánum: "Við verðum því miður að stöðva útsendingu ÍNN þar til tæknin er hætt að stríða okkur. Vinna við lagfæringar stendur yfir"

Enginn þáttur - ekki einu sinni útsending. Mamma fór fýluferð til Sögu dóttur minnar að horfa á þáttinn. Já, og konurnar sem voru í þættinum hjá mér - sumar voru komnar í matarboð til ættingja sem höfðu aðgang að digital Ísland. Og hvað? "Við verðum því miður að stöðva útsendingun ÍNN þar til tæknin er hætt að stríða okkur. Vinna vil lagfæringar stendur yfir" hvað? Komið fram á rauðanótt og enn standa "lagfæringar" yfir.

Kræst: Þvílíkt "comeback"

Fyrri ummæli:
þetta var þvílíkur "feill",

þú ert í kinnum rjóð

En fallið er fararheill,

frú mín Ólína góð!

Var búin að gera og græja afruglarann hér um hádegi í dag og minn heittelskaði var á vaktinni að bíða eftir útsendingunni sem aldrei kom og hann bíður enn. Okokok, smá ýkjur en þetta var þunnur þrettándi. Annars má segja "fall er fararheill" en ég ætla ekki að gera það af því að mér finnst það svona álíka mikil huggun og hundalógík eins og "undantekningin sannar reglulna" og nú er komið að mér að segja KRÆST.

En ég, hinsvegar, trúi því að góðir hlutir séu þess verðir að bíða eftir þeim.

Yfir til þín.

GN.

||

Með svona byrjun, þá er það eingin spurning þessi þáttur á eftir að slá í gegn svo um munar. kv.

||

Ólína við hlæjum nú bara að þessu. Hvort sem fall er fararheill eða ekki þá hefur þetta bara skapað umfjöllun og vangaveltur . Áhorfið verður tvöfalt á við það sem annars hefði orðið, þegar að þessu kemur. Eigðu virkilega góða helgi.

Ummæli:
Æ, æ!

Verkefni: Uppbyggilegir eiginleikar
Merking: Ummælin hafa ekki uppbyggileg einkenni